### Resume

En privat bygherre ønsker at kunne tilbyde et boligområde med mindre boliger på mindre grunde, primært til seniorer. Derfor ønskes der etableret et boligområde bestående af udelukkende tæt-lav boliger. Boligområdet ligger ved [adresse] i [adresse], umiddelbart nord for Elias Lauritsen.

Lokalplanforslaget giver mulighed for tæt-lav bebyggelse af 70 boliger, fordelt i 8 boligklynger. Lokalplanen er en projektlokalplan.

Det skal afklares, om der er mulighed for at udlede regnvand fra lokalplanområdet til Hede Å.

### Sagsfremstilling

![](data:image/png;base64...)

Figur 1. Kort over lokalplanområdet

Planens historik

Sagen har været drøftet af Teknisk Udvalg på møde den 27. september 2022, pkt. nr. 118.

Teknisk Udvalg besluttede på mødet den 15. august 2023, pkt. nr. 178, at igangsætte udarbejdelse af lokalplan nr. 1393.

Lokalplanens indhold

En privat bygherre ønsker at kunne tilbyde mindre boliger på mindre grunde i grønne omgivelser, primært til seniorer, på et areal nord for Elias Lauritsen i [adresse]. Bygherren har et ønske om at kunne tilbyde borgere med ægtefæller på Sebastian Jepsen fortrinsret på ventelisten til en lejebolig indenfor lokalplanområdet. Bygherre har fået udarbejdet et visionsoplæg for den fremtidige bebyggelse. Forud for opstart af lokalplanen besluttede Teknisk Udvalg, at der kunne udarbejdes en lokalplan udelukkende for tæt-lav boliger under den forudsætning, at den fremtidige bebyggelse opfylder visionsoplægget. Lokalplanen er derfor en projektlokalplan, der stiller krav til, at ny bebyggelse skal opføres så den specifikt følger principperne i visionsoplægget. Hermed menes principper for vejstrukturer, grønne områder, fælles mødesteder, bebyggelsens udformning og materialer.

Boliger

Lokalplanen har til formål at skabe muligheder for at kunne bygge op til 70 tæt-lav boliger, fordelt i 8 boligklynger.

Boligerne kan etableres som 3 bebyggelsestyper: rækkehuse, kædehuse og dobbelthuse. Lokalplanen stiller krav til, at der samlet set er minimum 400 m² areal grund pr. bolig, så grunde i princippet kan udstykkes til minimum 400 m². Grundene kan dog etableres og udstykkes mindre end de 400 m² under forudsætning af, at det samlede fælles friareal øges tilsvarende med det reducerede areal fra de enkelte grunde. Herved sikres, at der samlet set skabes et lokalplanområde med plads til grønne arealer med mulighed for udendørs ophold og bevægelse.

Materialer

Lokalplanen stiller krav til, at bebyggelsen skal tage udgangspunkt i samme arkitektur, materialer og farver. De enkelte boligklynger skal adskille sig fra hinanden ved variation i detaljeringen af arkitekturen, materialesammensætningen og nuancering af farvevalget i facaderne. Lokalplanen stiller dog krav til, at alle boligklynger skal have samme tagmateriale, for at skabe en visuel sammenhæng i området. Der stilles krav om, at facader skal bygges i røde og rødbrune teglsten, og at alle boliger skal bygges med sadeltag.

Fælles områder

De grønne friarealer indrettes, så der tages højde for håndtering af regnvand og regnvandshåndtering indarbejdes rekreativt.

Der etableres fælles mødested for beboerne i det fælles friareal i et fælles orangeri, og der gives mulighed for at etablere en bygning til fælles værksted ved orangeriet. Ved hver boligklynge kan der etableres et fælles udendørs opholdsareal, med fælles skur til redskaber.

Laurits Bruun og stier

Mens vejadgangen kobler området på [adresse] mod nord, etableres der også stiforbindelser mod Elias Lauritsen syd for lokalplanområdet.

Lokalplanen giver mulighed for at etablere interne boligveje der lægger op til relativt tætte byrum i boligklyngerne. [adresse] udføres med et svingende forløb for naturligt at reducere hastigheden.

Parkering

Bygherre ønsker at kunne tilbyde mindre boliger på mindre grunde, for at kunne imødekomme flere borgeres ønsker om at kunne have egen bolig med egen have, til 1 person. Derfor giver lokalplanen mulighed for, at der ved de mindste boligtyper ikke stilles krav til etablering af 2 parkeringspladser ved hver bolig. Lokalplanen stiller krav til etablering af gæsteparkering i forbindelse med boligklyngerne.

Zonestatus

Lokalplanområdet er beliggende i landzone og overføres med lokalplanen til byzone.

Regnvandshåndtering

Regnvandet fra lokalplanområdet samles i regnvandsbassin. Vandet herfra skal ledes videre ud i [adresse]

Hede Å er registreret til at have et højt niveau af kobber i vandet. Hede Å er ét af få vandløb her i [adresse], hvor det kemiske indhold rent faktisk er blevet målt. I Vejle Kommune har vi 2 vandløb, hvor det kemiske indhold er blevet målt.

Derfor har vi ikke en særlig god viden om, hvorvidt de høje kobber-niveauer er særegent for de to vandløb i Vejle Kommune, eller om det rent faktisk mere er normalen end undtagelsen, at der er et højt indhold af kobber i vandløb generelt.

[adresse] arbejder sideløbende med den politiske behandling af lokalplanforslaget med at finde løsningsmuligheder for afledning af regnvand fra lokalplanområdet.

Lokalplanforslaget vedtages ikke endeligt, før der er fundet en løsning.

Særlige planmæssige forhold

Ifølge planloven kan en lokalplan ikke regulere ejerforhold, brugergrupper eller boligers indretning. Det er dermed ikke muligt at lokalplanlægge for boliger til særlige grupper af borgere, som f.eks. seniorer. Men planlægningen kan give mulighed for dén type boliger, som efterspørges af en særlig gruppe borgere. For eksempel ved at give mulighed for tæt-lav bebyggelse eller kompaktparceller, dvs. mindre boliger på mindre grunde - som efterspørges af især seniorer. En lokalplan kan ikke stille krav til, at der skal opføres fælles faciliteter som f.eks. fælleshus, orangeri eller fælles skure. Men planlægningen kan give mulighed for, at der kan opføres et fælleshus, samt orangeri og skure i de fælles friarealer.

Der er landbrugspligt på matr.nr. 7ah Gauerslund By, [adresse]. Inden realisering af lokalplanen forudsættes det, at landbrugspligten ophæves jævnfør landbrugsloven.

Vurdering af afledte konsekvenser

Der er ikke udarbejdet en helhedsvurdering af lokalplanens afledte konsekvenser, da der ikke er kapacitetsudfordringer på daginstitutions- og skoleområdet i [adresse], og da planen omhandler mindre boliger, der primært vil blive anvendt af et andet segment end børnefamilier.

Miljøvurdering

Forslag til lokalplan nr. 1393 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

Høringsperiode

Høringsperioden for lokalplanen vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden.

Overtagelsespligt/Frafaldserklæring

Lokalplanområdet er privatejet og overføres fra land- til byzone. Der foreligger en underskrevet frafaldserklæring.

Sagens videre forløb

Sagen skal behandles af Økonomiudvalget og Byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2. Lokalplanen giver mulighed for tæt-lav boligbebyggelse, bestående af mindre boliger på mindre grunde. Området er tæt på eksisterende hovedtrafikåre til Børkop og Brejning. Internt i lokalplanområdet etableres stier til færdsel til Elias Lauritsen mod syd og til Gauerslund Skole og øvrige boligområder nord for [adresse].

Friarealerne etableres og udformes, så de bevarer de naturlige strømningsveje, så regnvand kan ledes ad grøfter til lavninger og regnvandsbassin.

Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Historik

Teknik- og Miljødirektøren indstiller, 7. november 2023, pkt. 237:

at udvalget anbefaler over for Byrådet, at forslag til lokalplan nr. 1393 vedtages og offentliggøres i 4 uger.

Beslutning fra Teknisk Udvalg, 7. november 2023, pkt. 237:

Anbefalet.

Beslutning fra Økonomiudvalget, 13. november 2023, pkt. 228:

Anbefales.

Fraværende: Zacharias Larsen.

### Beslutning

Godkendt.

Fraværende:

Kaspar Jensen. I stedet mødte Jarl Kjær.

Zacharias Larsen. I stedet mødte Beth Olsen.

Ronni Winther.